Áttir og vegalengdir , það var það fyrsta sem ég man til að mig langaði að vita með vísindalegri nákvæmni . Ekkert í ríki hennar breytti eins mikið um útlit eftir veðri og lofti . Og þá hlakkaði ég mikið til , þegar komið var úr kaupstaðnum með drifhvítan pappír og gljáandi penna og svart blek í ferkantaðri byttu . Þá var gaman að lifa . Líkami minn er undurfínt hljóðfæri sem englar himinsins og djöflar undirheimsins leika á til skiptis . Íslenskur aðall Megnið af volæði veraldarinnar stafar af skorti á ímyndunarafli . Mér er og gefin sú gáfa að geta hugsað og rannsakað vísindalega . Þótt ég tali margt um ágæti verka minna , hefi ég alltaf skoðað mig aumasta smælingjann meðal hinna smæstu , mesta heimskingjann meðal hinna heimsku , versta syndarann meðal hinna breysku . Ég skrifa stanslaust . Það sagði stundum á morgnana : ,, Nú er blessuð sólin komin upp . " Og ég held það hafi líka verið svolítill ásetningur í því um Guði þóknanlega breytni þann daginn . Það var svo leikandi einfalt á þessum tímum að skilja út í ystu æsar leyndardóma alheimsins , meðan hugsunin var óflekkuð af saurgun þekkingarinnar . Þá var gaman að líta út í baðstofugluggann eða standa hjá einhverjum úti á stéttinni og horfa á þetta fallega skáldverk , sem alltaf skín fyrir innri augum mínum , þegar ég heyri nefnda Tunglskinssónötu eftir Beethoven . Mér þótti skemmtilegast að fara á skautum í rökkrum og tungsljósum . Þá var allt orðið óskírt og djúpt og dularfullt og ískyggilegt og spennandi , og verkaði miklu verulegar og smaug dýpra inn en við dagsbirtuna . Af öllum " dauðum hlutum " fannst mér steinarnir mest lifandi En það sat í mér frá því ég mundi eftir mér , að allt væri lifandi og með vissu viti . Hönnuðir Arkitekt og hönnuður byggingar eru Sveinn Ívarsson og Jón Þórisson . Gestir á þessu ári : ...